# name
El CRAI Biblioteca de Fons Antic coorganitza les I Jornades de Patrimoni Musical de la UB. (Maig 2022)

# metadata.dc.description[].value
Material elaborat pel CRAI Biblioteca de Fons Antic

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Maig 2022

# metadata.dc.description.abstract[].value
Per primera vegada la Universitat de Barcelona acull unes I Jornades de Patrimoni Musical. Les jornades tenen un doble objectiu: donar a conèixer el ric patrimoni musical que atresora la pròpia Universitat de Barcelona (custodiat al CRAI Biblioteca de Fons Antic), fins avui dia poc conegut i que es revela d’una importància social inusitada en el context català, espanyol i de l’àmbit internacional. I, d’altra banda, plantejar, reflexionar i proposar diferents maneres d’apropar-se a l’estudi, la recerca, la conservació i la gestió del patrimoni musical.

 

Tot contemplant les múltiples vessants de la música respecte al patrimoni (oral, escrit, sonor, organològic o instrumental, iconogràfic...), i tractant d’aplicar l’estudi del passat a la realitat present i la seva projecció cap el futur, en aquestes I Jornades de Patrimoni Musical s’han convidat especialistes d’àmbits ben diferents, connectats mitjançant la música, per així aconseguir abordar el patrimoni musical des d’una mirada transversal i multidisciplinària.

 

Aquestes I Jornades de Patrimoni Musical han estat possibles gràcies al CRAI Biblioteca de Fons Antic de la UB; al Grup d’Investigació Recuperació del Patrimoni Musical Històric, de l’IMF-CSIC de Barcelona; i al Grup de Recerca Música Tecnologia i Pensament en els segles XIX i XX (2017 SGR75/ GRPRE) de l’Àrea de Música del Departament d’Història de l’Art de la Universitat de Barcelona.

 

Paral·lelament a les Jornades, el CRAI Biblioteca de Fons Antic presenta l'exposició Acords sacres i profans: el fons antic de música de la Universitat de Barcelona del 25 d'abril al 20 de maig, que també oferix la versió virtual. Vegeu notícia al seu Blog.

 

Podeu consultar el programa de les Jornades.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
El CRAI Biblioteca de Fons Antic coorganitza les I Jornades de Patrimoni Musical de la UB. (Maig 2022)